b"\n_START_ARTICLE_\nEstudi de viabilitat\n_START_PARAGRAPH_\nL'Estudi de viabilitat o an\xc3\xa0lisi de la viabilitat \xc3\xa9s l'an\xc3\xa0lisi que disposa l'\xc3\xa8xit o frac\xc3\xa0s d'un projecte a partir d'una s\xc3\xa8rie de dades de naturalesa emp\xc3\xadrica: medi ambient del projecte, rendibilitat, necessitats de mercat, factibilitat pol\xc3\xadtica, acceptaci\xc3\xb3 cultural, legislaci\xc3\xb3 aplicable, medi f\xc3\xadsic, flux de caixa de l'operaci\xc3\xb3, fent \xc3\xa8mfasi en la viabilitat financera i de mercat. \xc3\x89s per tant un estudi dirigit a realitzar una projecci\xc3\xb3 de l'\xc3\xa8xit o el frac\xc3\xa0s d'un projecte.\n_START_SECTION_\nObjectiu\n_START_PARAGRAPH_\nAquestes an\xc3\xa0lisis es fan a nivell de direcci\xc3\xb3 t\xc3\xa8cnica de projecte per posar les bases de presa de decisions executives. Les an\xc3\xa0lisis de viabilitat financera poden ser de car\xc3\xa0cter previ, simultani o perllongat. Les d'an\xc3\xa0lisi pr\xc3\xa8via es limiten a l'objecte o ess\xc3\xa8ncia de la presa de decisions contenint un pron\xc3\xb2stic de viabilitat. _NEWLINE_Tanmateix, en la majoria dels casos, l'an\xc3\xa0lisi \xc3\xa9s simultani, en ell no nom\xc3\xa9s es realitza un pron\xc3\xb2stic, sin\xc3\xb3 que es fa un seguiment del desenvolupament del projecte incloent la proposta i execuci\xc3\xb3 de mesures pal\xc2\xb7liatives i correctores durant l'execuci\xc3\xb3 del projecte. Aquesta fase \xc3\xa9s a nivell de direcci\xc3\xb3 executiva. En determinats casos l'an\xc3\xa0lisi arriba al seguiment del projecte realitzat."